open-index/open-wikipedia-markdown huggingface dataset:
Behind Enemy Lines (cinta de 2001)

:*Iste articlo ye sobre una cinta de cine belico estausunidense de l'anyo 2001; ta atros usus, se veiga *'Behind Enemy Lines***.

***Behind Enemy Lines*** (títol orichinal en [[Idioma anglés|anglés]], en [[Idioma aragonés|aragonés]] ***Dezaga d'as linias enemigas***, estrenada en [[Aragón]] con o títol en [[Idioma castellano|castellano]] de ***Tras la línea enemiga***, en aragonés ***Dezaga d'a linia enemiga**'') ye una [[cinta]] de [[cine estausunidense]] de [[cine belico]] de l'anyo [[2001]] dirichida por [[John Moore]] seguntes un [[guión adaptau]] por [[David Veloz]] y [[Zak Penn]] basau en una historia de [[Jim Thomas]] y [[John Thomas]], con una [[dirección de fotografía]] de [[Brendan Galvin]], una [[Banda Sonora Orichinal]] de [[Don Davis]], una [[producción cinematografica]] al cudiau de [[John Davis]] ta la [[productora cinematografica]] ''[[Davis Entertainment]]'' y con un [[elenco]] d'[[actor]]s en os suyos papels principals formau por [[Owen Wilson]], [[Gene Hackman]], [[Joaquim de Almeida]], [[David Keith]], [[Olek Krupa]] y [[Vladimir Mashkov]].

A cinta conta la historia en a primera metat d'os [[anyos 1990]] d'un [[avión de reconoiximiento]] (un [[McDonnell Douglas F/A-18 Hornet]]) d'a ''[[United States Navy]]'' asignau a misions de reconoiximiento d'a [[OTAN]] sobre l'antiga [[Republica Federal de Yugoslavia|Yugoslavia]] en rematar a [[guerra de Bosnia y Herzegovina]] con os clamaus [[Acuerdos de Dayton]]. O suyo avión fotografía y documenta episodios de [[limpieza etnica]] y [[crímens de guerra]] d'as autoridaz serbias contra la población musulmana y croata y lo suyo avión ye derribau por os serbios, que lo persiguen ta que no pueda contar ni documentar ixo que ha visto, en bel meyo d'un país en guerra, y con os mandos estausunidenses impedius d'actuar por as politicas d'equilibrio d'a ONU. La cinta s'inspira en bels feitos reals a on s'heba feito cayer avions estausunidenses en o conflicto. Rodada en [[Eslovaquia]], la cinta no recibió criticas favorables, encara que recibió bels premios menors.

== Elenco ==


== Se veiga tamién ==
* [[Cine en 2001]].
* [[Cintas de 2001]].

== Referencias ==


== Vinclos externos ==
*  [https://www.imdb.com/tt0159273/ ''Behind Enemy Lines''] en [[Internet Movie Database]].
*  [https://www.allmovie.com/movie/v257002 ''Behind Enemy Lines''] en [[AllMovie]].
*  [https://catalog.afi.com/Catalog/moviedetails/61949 ''Behind Enemy Lines''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=behindenemylines.htm *Behind Enemy Lines*] en [[Box Office Mojo]].
*  [https://www.filmaffinity.com/es/film804643.html *Behind Enemy Lines*] en [[FilmAffinity]].
*  [http://www.sensacine.com/peliculas/pelicula-28628/ *Behind Enemy Lines*] en [[Allociné]].
*  [https://www.metacritic.com/movie/behind-enemy-lines *Behind Enemy Lines''] en Metacritic.
The Sea Wolves

***The Sea Wolves*** (títol orichinal en anglés, en aragonés ***Os lobos marins***, estrenada en Aragón con o títol traduciu enta lo castellano de ***Lobos marinos***) ye una cinta de cine belico anglo-helvetico-estausunidense de l'anyo 1980 dirichida por Andrew V. McLaglen seguntes un guión adaptau por Reginald Rose basau en *[[Boarding Party (novela)|Boarding Party]]*, una novela de 1978 de James Leasor que a la vegada se basa en feitos reals. Con una dirección de fotografía de Tony Imi, una Banda Sonora Orichinal de Roy Budd y una producción cinematografica al cudiau d'Euan Lloyd ta las productoras *[[Lorimar Productions]]*, *[[Richmond Light Horse Productions]]* y *[[Varius Entertainment Trading A.G.]]*, en l'elenco d'a cinta podemos trobar en os suyos papels principals a actors como Gregory Peck, Roger Moore, David Niven, Trevor Howard, Barbara Kellerman, Patrick Macnee, Kenneth Griffith, Patrick Allen, Wolf Kahler y Robert Hoffmann.

*The Sea Wolves* conta una historia real escaicida en o Raj britanico mientres a Segunda Guerra Mundial, la *[[Operación Creek]]*, o 9 de marzo de 1943, cuan o *[[Special Operations Executive]]* de l'exercito britanico planificó un ataque anfibio nocturno contra un barco de mercaderías d'o Tercer Reich, l**Ehrenfels'', qui transmitiba informacions a los [[submarino]]s d'a ''[[Kriegsmarine]]'' alemana que opertaban en l'[[oceano Indico]] ta enfonsar barcos de mercaderías d'os [[Aliaus (Segunda Guerra Mundial)|Aliaus]] y que se trobaba ancorau en [[Goa]], alavez una colonia de [[Portugal]] y, por tanto, neutral en a guerra. A cinta se rodó en [[Goa]], en a [[India]], en o [[Reino Uniu]] y en [[Alemanya]].

== Elenco ==


== Se veiga tamién ==
* [[Cine en 1980]].
* [[Cintas de 1980]].

== Referencias ==


== Vinclos externos ==

*  [https://www.imdb.com/tt0081470/ ''The Sea Wolves''] en [[Internet Movie Database]].
*  [https://www.rottentomatoes.com/m/1018440_sea_wolves ''The Sea Wolves''] en [[Rotten Tomatoes]].
*  [https://www.allmovie.com/movie/v43328 ''The Sea Wolves''] en [[AllMovie]].
*  [https://catalog.afi.com/Catalog/moviedetails/56867 ''The Sea Wolves''] en l**American Film Institute Catalog* de l*'American Film Institute*.
*  [https://www.filmaffinity.com/en/film642994.html *The Sea Wolves*] en [[FilmAffinity]].
*  [https://www.allocine.fr/film/fichefilm_gen_cfilm=41723.html *The Sea Wolves*] en [[Allociné]].
*  [https://letterboxd.com/film/the-sea-wolves/ *The Sea Wolves''] en Letterboxd.
Amor a la española

***Amor a la española*** (títol orichinal en castellano, en aragonés ***Amor a l'espanyola***, estrenada en Aragón con o suyo títol orichinal en castellano) ye una cinta de cine de comedia de cine espanyol de l'anyo 1967 dirichida por Fernando Merino seguntes un guión orichinal de José Luis Dibildos y Alfonso Paso, con una dirección de fotografía al cudiau d'Aurelio G. Larraya, una Banda Sonora Orichinal d'Isidro Maiztegui, una producción cinematografica de José Luis Dibildos, Néstor R. Gaffet, Enrique Ruata y Carlos Strofiana ta las productoras *[[Ágata Films S.A.]]* y *[[Saga Films]]* y con un elenco d'actors a on destacan en os papels principals Erika Wallner, José Luis López Vázquez, Manolo Gómez Bur, Laura Valenzuela, Alfonso Paso, Margot Cottens, Luis Tejada y Alfredo Landa.

A cinta s'ambienta en Torremolinos (en a provincia de Malaga) en a epoca d'a cinta (1967), se rodó en ixos dos mesmos lugars, y conta la historia d'una turista sueca de qui s'enamora un treballador d*'[[Iberia Líneas Aéreas de España]]* y que ye correspondiu por ella, encara que troban muitos inconvenients a lo suyo amor. Ye una d'as cintas d'o clamau *[[landismo]]* en o cine espanyol.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Amor a la española'' en Internet Movie Database.
*  ''Amor a la española'' en FilmAffinity.
Carmen Sevilla

**Carmen Sevilla**, nombre artistico de **María del Carmen García Galisteo**, naixida de Sevilla (Andalucía, Espanya) o 16 d'octubre de 1930 y muerta en Madrit (Comunidat de Madrit, Espanya) o 27 de chunio de 2023, estió una destacada actriz, cantaire y presentadora de televisión espanyola, activa en a musica y en o cine espanyol dende la segunda metat d'os anyos 1940 dica primers d'os anyos 2010, cuan l'alzheimer li fació imposible de continar treballando. Yera filla d'Antonio García Padilla (compositor y letrista) y de Florentina Galisteo Ramírez, estando nieta d'o periodista José García Rufino. Mientres a suya carrera cinematografica recibió cuantos premios, honors y distincions. Morió como consecuencia d'una pneumonía.

O suyo estreno en o mundo d'o cine s'escaició con a cinta *[[Serenata española]]* (1947, Juan de Orduña), a on tenió nomás que un chicot papel no acreditau, y dende alavez treballó en cuasi 70 cintas, en destacando *[[El sueño de Andalucía]]* (1951, Luis Lucia Mingarro), *[[La hermana San Sulpicio (cinta de 1952)|La hermana San Sulpicio]]* (1952, Luis Lucia Mingarro), *[[Violetas imperiales (cinta de 1952)|Violetas imperiales]]* (1952, Richard Pottier), *[[La fierecilla domada]]* (1956, Antonio Fernández-Román), *[[La venganza (cinta de 1958)|La venganza]]* (1958, Juan Antonio Bardem), *[[Pan, amor y... Andalucía]]* (1958, Javier Setó), *[[El relicario (cinta)|El relicario]]* (1970, Rafael Gil), *[[Antony and Cleopatra (cinta de 1972)|Antony and Cleopatra]]* (1972, Charlton Heston), *[[Sex o no sex]]* (1974, Julio Diamante), u *[[Guerreras verdes]]* (1976, Ramón Torrado).

## Filmografía

## Referencias

## Se veiga tamién
* Cintas interpretadas por Carmen Sevilla.

## Vinclos externos

*  ''Carmen Sevilla'' en Internet Movie Database.
Kyoto

**Kyoto** (en chaponés 京都市) ye la capital d'a prefectura de Kyoto en Chapón y ye la ciudat mas gran d'a rechión de Kansai, a la cuala perteneixe la suya prefectura. 

A ciudat de Kyoto se troba situada a 31 metros d'altaria sobre lo livel d'a mar, en a isla de Honshu, en a val d'o río Yamashiro, estando trescruzada por o río Kamo, un d'os suyos afluents.

## Molimentos
* Santuario de Kamigamo (*Kamigamo-jinja* en chaponés), que se troba entre los templos xintoístas mas antigos de Chapón, en estar fundau en 678.

## Vinclos externos

## Referencias
Ateles belzebuth

O **mono aranya cerrudo** ( (É. Geoffroy, 1806)) ye una especie de mamifero d'a orden d'os Primates y familia Atelidae que ye nativa d'America d'o Sud.
 
## Referencias

## Vinclos externos
Lagopus lagopus

A **perdiz blanca d'Escandinavia** ( (Linnaeus, 1758)) ye una especie d'au d'a orden d'os *[[Galliformes]]* y familia *[[Phasianidae]]* que se troba en as selvas d'abetullos y la tundra d'America d'o Norte y Eurasia.

## Subspecies
* *Lagopus lagopus alascensis*.
* *Lagopus lagopus alba*.
* *Lagopus lagopus alexandrae*.
* *Lagopus lagopus alleni*.
* *Lagopus lagopus birulai*.
* *Lagopus lagopus brevirostris*.
* *Lagopus lagopus kamtschatkensis*.
* *Lagopus lagopus koreni*.
* *Lagopus lagopus kozlowae*.
* *Lagopus lagopus lagopus*.
* *Lagopus lagopus leucoptera*.
* *Lagopus lagopus maior*.
* *Lagopus lagopus muriei*.
* *Lagopus lagopus okadai*.
* *Lagopus lagopus rossica*.
* *Lagopus lagopus sserebrowsky*.
* *Lagopus lagopus ungavus*.
* *Lagopus lagopus variegata*.
* *Lagopus lagopus scoticus*.
 
## Referencias

## Vinclos externos
Ocean's Thirteen

***Ocean's Thirteen*** (títol orichinal en anglés, en aragonés ***Os trece d'Ocean***, estrenada en Aragón con o suyo títol orivhinal en anglés) ye una cinta de cine estausunidense de cine de comedia y cine d'intriga de l'anyo 2007 dirichida por Steven Soderbergh seguntes un guión orichinal de Brian Koppelman y David Levien (encara que basau en os personaches creyaus por George Clayton Johnson), con una Banda Sonora Orichinal de David Holmes, una dirección de fotografía de Steven Soderbergh (acreditau como Peter Andrews), una producción cinematografica de Jerry Weintraub ta las productoras *[[Village Roadshow Pictures]]*, *[[Jerry Weintraub Productions]]* y *[[Section Eight Productions]]* y un elenco formau, entre d'atros, por os actors George Clooney, Brad Pitt, Matt Damon, Andy García, Don Cheadle, Bernie Mac, Ellen Barkin, Al Pacino, Casey Affleck, Scott Caan, Eddie Jemison, Qin Shaobo, Carl Reiner y Elliott Gould.

En ista cinta, *Reuben Tishkoff*, un d'os miembros d'a banda de *Danny Ocean* ha estau estafau en os negocios por o despiadau *Willy Bank*, dentra en una depresión y los suyos amigos deciden de fer bella cosa ta que se recupere, i ixo pasa por tornar-li la estafa a *Willy Bank*. A cinta se rodó en bellos casinos de Las Vegas (Nevada), como lo *[[Bellagio Las Vegas]]*, en Los Angeles y atros puestos de California y tamién en a ciudat de Londres en o Reino Uniu. S'ambienta en epoca actual d'a cinta en Las Vegas (Nevada, Estaus Unius) y Mexico. Tenió muito exito de publico encara que ixo no se tradució en garra premio cinematografico u nominación destacaus.

Fa parte d'a saga de cintas *[[Ocean's (saga)|Ocean's]]*, estando-ne la tercera d'as cintas d'a saga dimpués de *[[Ocean's Eleven (cinta de 2001)|Ocean's Eleven]]* (2001) y *[[Ocean's Twelve]]* (2004), y tenió continidat en a saga con o *[[spin-off]]* *[[Ocean's 8]]* (2018, encara que ista dirichida por Gary Ross).

## Elenco

## Se veiga tamién
* Cine en 2007.
* Cintas de 2007.

## Referencias

## Vinclos externos

*  ''Ocean's Thirteen'' en Internet Movie Database.
*  ''Ocean's Thirteen'' en FilmAffinity.
*  ''Ocean's Thirteen'' en Allociné.
*  ''Ocean's Thirteen'' en Rotten Tomatoes.
*  ''Ocean's Thirteen'' en Letterboxd.
*  ''Ocean's Thirteen'' en Box Office Mojo.
*  ''Ocean's Thirteen'' en Metacritic.
*  ''Ocean's Thirteen'' en l**[[American Film Institute Catalog]]'' de l**American Film Institute''.
Cine d'asayo

O **cine d'asayo** (u ta bels autors **cine d'avantguardia** u **cine d'arte y asayo**) ye un chenero cinematografico con a caracteristica principal d'estar un vehiclo ta la exposición por o director cinematografco d'as suyas propias ideas u ideolochía sobre bel tema concreto, a sobén de tematica de cine social u de cine politico, con prous caracteristicas d'o cine documental, pero de vegadas tamién nomás que como expresión de bela tecnica cinematografica, estando alavez muit amanau a lo cine experimental y a lo cine d'autor.

## Cintas destacadas d'o chenero

A selección de cintas d'ista lista s'ha feito a partir de belas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man belas cintas destacadas de cines de países menors.

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

## Se veiga tamién
* Asayo

## Referencias
28 panfilovtsev

***28 панфиловцев*** (títol orichinal en ruso, transliterau como ***28 panfilovtsev***, en aragonés ***Os 28 de Panfilov***, estrenada en Aragón com o títol traduciu enta lo castellano de ***Los 28 de Panfilov*** u ***Los 28 hombres de Panfilov***, y conoixida internacionalment con o suyo títol traduciu enta l'anglés de ***Panfilov's 28 Men***) ye una cinta de epica belica de cine ruso de l'anyo 2016 dirichida por Kim Druzhinin y Andrey Shalopa seguntes un guión orichinal d'iste zaguero (basau en una noticia d'o periodista de guerra ruso Vasiliy Koroteev publicada en o diario *[[Krasnaya Zvezda]]*), con una Banda Sonora Orichinal de Mikhail Kostylev, una dirección de fotografía de Nikita Rozhdestvenskiy, una producción cinematografica d'Anton Yudintsev y Andrey Shalopa ta las productoras *[[Panfilov's Twenty Eight]]* y *[[Gaijin Entertainment]]*, y con un elenco d'actors formau, entre d'atros, por Aleksandr Ustyugov, Yakov Kucherevskiy, Azamat Nigmanov, Oleg Fyodorov y Aleksey Morozov.

A cinta s'ambienta en a batalla de Moscú mientres a Segunda Guerra Mundial y conta la historia real d'os 28 soldaus d'a Guardia de Panfilov, un grupo de 28 soldaus d'a 316<sup>ena</sup> División de Fusilers de l'Exercito Royo que en noviembre de 1941 se troban baixo lo mando d'o cheneral Ivan Panfilov y han de frenar l'abance d'una columna de tropas d'a *[[Wehrmacht]]* alemana formada por 54 tanques y bels centenars de soldaus alemans, encara que no poseyen armamento pesau ta fer frent a l'ataque, que pretendeba cubrir o flanco d'a 11. Panzer-Division alemana contra la ciudat de Moscú. *28 панфиловцев* se rodó en escenarios naturals d'os arredols de Moscú y en ixa mesma ciudat, en os arredols de Sant Petersburgo y en Ivanovo (provincia d'Ivanovo) y tenió un important exito de publico en Rusia y atros países d'a Comunidat d'Estaus Independients.

## Elenco

## Se veiga tamién
* Cine en 2016.
* Cintas de 2016.

## Referencias

## Vinclos externos

*  /  Pachina web oficial de ''28 панфиловцев''.
*  ''28 панфиловцев'' (''28 panfilovtsev'') en Internet Movie Database.
*  ''28 панфиловцев'' (''28 panfilovtsev'') en FilmAffinity.
*  ''28 панфиловцев'' (''28 panfilovtsev'') en Letterboxd.
*  ''28 панфиловцев'' (''28 panfilovtsev'') en AllMovie.
Testa di sbarco per otto implacabili

***Testa di sbarco per otto implacabili*** (títol orichinal en italiano, en aragonés ***Cabeza de puent ta ueito implacables***, estrenada en Aragón con o títol en castellano de ***Brigada suicida***) ye una cinta de drama belico de l'anyo 1968 coproducida por o cine italiano y lo cine francés, dirichida por Alfonso Brescia (con o pseudonimo de *Al Bradley*), con una banda sonora orichinal de Giorgio Fabor y Italo Fischetti, una dirección de fotografía de Fausto Rossi y una producción cinematografica de Tullio Bruschi ta las productoras *[[Rhodes International]]* y *[[Alcinter Film]]* y que conta con un elenco d'actors formau por os actors Guy Madison, Peter Lee Lawrence, Erika Blanc, Philippe Hersent, Massimo Carocci, George F. Salvage, Pierre Richard y Antonio Monselesan, entre d'atros.

A cinta s'ambienta en chunio de 1944 en os días previos a lo *[[Día D]]* con a *[[Operación Overlord]]* con a que prencipió a clamada batalla de Normandía mientres a Segunda Guerra Mundial, y conta la plegada en Normandía d'una unidat especial de paracayidistas que tiene como misión la de destruyir una inatalación militar alemana en a placha d'Omaha. Se rodó en locacions d'Italia.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Testa di sbarco per otto implacabili'' en Internet Movie Database.
*  ''Testa di sbarco per otto implacabili'' en AllMovie.
*  ''Testa di sbarco per otto implacabili'' en Rotten Tomatoes.
*  ''Testa di sbarco per otto implacabili'' en FilmAffinity.
*  ''Testa di sbarco per otto implacabili'' en Box Office Mojo.
*  ''Testa di sbarco per otto implacabili'' en Allociné.
No firmes más letras, cielo

***No firmes mas letras cielo*** (títol orichinal en castellano, en aragonés ***No bi fagas o sinyal en mas letras cielo***, estrenada en Aragón con o suyo títol orichinal) ye una cinta de cine espanyol de cine de comedia de l'anyo 1972 dirichida por Pedro Lazaga seguntes un guión orichinal de Vicente Coello y Vicente Escrivá, con una dirección de fotografía de Raúl Pérez Cubero, una Banda Sonora Orichinal de Máximo Barratas y una producción cinematografica de Vicente Escrivá ta las productoras *[[Aspa Producciones Cinematográficas]]* y *[[Filmayer]]*. L'elenco d'actors ye formau, en os suyos papels principals, por Alfredo Landa, Mari Carmen Prendes, Mirta Miller, Josele Román, Rafaela Aparicio, Beni Deus y José Luis López Vázquez.

*No firmes mas letras cielo* ye una cinta ambientada en a ciudat espanyola de Madrit en epoca coetania a la cinta (1972) que conta la historia de *Sabino Gurupe*, un choven recient casau con *Elisa Valbuena* a qui su suegra y su muller (coin l'aduya d'un vecino) empentan cada vegada mas a entrampiar-se ta mercar un piso, mobiliario y equipamiento, y a sinyar cada vegada mas letras ta poder fer frent a ixos gastos dica que con a suya mesada ye imposible de pagar-los. Se rodó tamién en a ciudat de Madrit.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''No firmes mas letras cielo'' en Internet Movie Database.
*  ''No firmes mas letras cielo'' en FilmAffinity.
Cahill U.S. Marshal

***Cahill U.S. Marshal*** (títol orichinal en anglés, en aragonés ***Cahill, comisario d'os Estaus Unius***, estrenada en Aragón con o títol en castellano de ***La soga de la horca***, en aragonés ***A soga d'a forca***) ye una cinta de cine de western de cine estausunidense de l'anyo 1973, dirichida por Andrew V. McLaglen seguntes un gbuión adaptau por Harry Julian Fink y Rita M. Fink basau en una historia de Barney Slater, con una Banda Sonora Orichinal d'Elmer Bernstein, una dirección de fotografía de Joseph Biroc y una producción cinematografica de Michael Wayne ta la productora cinematografica *[[Batjac Productions]]*. En l'elenco d'a cinta trobamos, en os suyos papels principals, a actors como John Wayne, George Kennedy, Gary Grimes, Neville Brand, Clay O'Brien, Marie Windsor, Morgan Paull, Dan Vadis u Royal Dano.

A cinta s'ambienta en Texas en bel momento indeterminau de finals d'o sieglo XIX y se rodó en o estau de Durango, en Mexico, contando la historia d'un comisario estausunidense, *J. D. Cahill*, qui en tornar en o suyo lugar se troba que s'ha cometiu un robo en o cualo han matau a lo *[[sheriff]]* y a lo suyo aduyant, pero no troba garra pista de qui ha estau l'autor. Con l'aduya d'un rastriador mestizo, revisan con muita cura os arredols, dica que finalment plegan en a conclusión de que los autors son uns que aparentment se trobaban en a garchola en o momento d'os escaicimientos y que, amás, os suyos fillos on en bela manera complicaus.

## Elenco

## Se veiga tamién
* Cine en 1973.
* Cintas de 1973.

## Referencias

## Vinclos externos
*  ''Cahill U.S. Marshal'' en Internet Movie Database.
*  ''Cahill U.S. Marshal'' en FilmAffinity.
*  ''Cahill U.S. Marshal'' en Allociné.
*  ''Cahill U.S. Marshal'' en Rotten Tomatoes.
*  ''Cahill U.S. Marshal'' en Letterboxd.
*  ''Cahill U.S. Marshal'' en Box Office Mojo.
*  ''Cahill U.S. Marshal'' en AllMovie.
*  ''Cahill U.S. Marshal'' en l**[[American Film Institute Catalog]]'' de l**American Film Institute''.
Springfield Rifle

***Springfield Rifle*** (títol orichinal en anglés, en aragonés ***Rifle Springfield***, estrenada en Aragón con o títol en castellano de ***El honor del capitán Lex***, en aragonés ***La honor d'o capitán Lex***) ye una cinta de cine estausunidense de western belico d'espionache de l'anyo 1952 dirichida por Andre DeToth seguntes un guión orichinal de Frank Davis y Sloan Nibley (autor d'a historia), con una banda sonora orichinal de Max Steiner, una dirección de fotografía d'Edwin B. DuPar y una producción cinematografica de Louis F. Edelman ta la productora cinematografica *[[Warner Bros.]]*. En l'elenco d'a cinta podemos trobar a bels actors como Gary Cooper (o principal protagonista), Phyllis Thaxter, David Brian, Paul Kelly, Philip Carey, Lon Chaney Jr. y James Millican.

A cinta s'ambienta en l'anyo 1864 en Colorado mientres a Guerra Civil d'os Estaus Unius conta la historia d'o capitán *Lex Kearney* de l'exercito d'a Unión, a qui ninvían enta l'ueste como espía dimpués de fer la momenata con un falso proceso y expulsión de l'exercito ta desarticular una banda de partidarios d'a Confederación que chunto con vulgars chenebriceros roban os caballos que amanista la Caballería d'a Unión ta poder combaitir y fer frent a los sudistas. En a suya labor tiendrá un especial papel o zaguer modelo d'o rifle Springfield, o *[[Springfield Modelo 1861]]*, que permeteba a los soldaus emplegar una mayor potencia de fuego. Se rodó en escenarios naturals d'os Alabama Hills y d'atros puestos en California y en os Estudios Warner Brothers Burbank en Burbank, tamién en California.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos
*  ''Springfield Rifle'' en Internet Movie Database.
*  ''Springfield Rifle'' en FilmAffinity.
*  ''Springfield Rifle'' en Allociné.
*  ''Springfield Rifle'' en Letterboxd.
*  ''Springfield Rifle'' en Box Office Mojo.
*  ''Springfield Rifle'' en AllMovie.
*  ''Springfield Rifle'' en l**[[American Film Institute Catalog]]'' de l**American Film Institute''.
Hidalgo (cinta)

:*Iste articlo ye sobre una cinta de western epico biografico d'aventuras estausunidense de 2004; ta atros usos, se veiga *'Hidalgo***.

***Hidalgo*** (títol orichinal en [[Idioma anglés|anglés]], ***Fidalgo*** en [[Idioma aragonés|aragonés]], estrenada en [[Aragón]] con o títol en [[Idioma castellano|castellano]] de ***Océanos de fuego***, en aragonés ***Oceanos de fuego**'') ye una [[cinta]] coproducida entre lo [[cine estausunidense]] y lo [[cine marroquín]] l'anyo [[2004]] de [[cine de western]] d'[[Cine d'aventuras|aventuras]] [[Cine biografico|biografico]] y [[Cine epico|epico]], dirichida por [[Joe Johnston]] seguntes un [[guión orichinal]] de [[John Fusco]], con una [[banda sonora orichinal]] de [[James Newton Howard]], una [[dirección de fotografía]] de [[Shelly Johnson]] y una [[producción cinematografica]] al cudiau de [[Casey Silver]] ta las [[Productora cinematografica|productoras]] ''[[Touchstone Pictures]]'' y ''[[Casey Silver Productions]]''. L'[[elenco]] d'[[actor]]s ye formau, en os suyos papels principals, por [[Viggo Mortensen]], [[Zuleikha Robinson]], [[Omar Sharif]], [[Louise Lombard]], [[Adam Alexi-Malle]], [[Saïd Taghmaoui]], [[Silas Carson]], [[Harsh Nayyar]] y [[J.K. Simmons]].

''Hidalgo'' conta la historia d'un mestizo d'[[amerindio]] [[Lakotas|lakota]], ''[[Frank T. Hopkins]]'', a qui convidan a partecipar en una important cursa de [[Equus caballus|caballos]] que s'escayecerá en o [[disierto d'Arabia]] y a on competirán os mas destacaus [[chinete]]s d'o mundo, en competindo contra los [[beduins]] y los suyos caballos de raza [[Caballo arabe|arabe]], y que decide de destinar l'importe d'o premio, si puet ganar a cursa, a protecher a lo [[caballo Mustang]] que vive salvache en belas planas d'os [[Estaus Unius]]. A cinta s'ambienta asinas en [[1891]] en l'actual [[Arabia Saudita]] y en [[Dakota d'o Sud]] y se rodó en [[Marruecos]] y en os estaus de [[Montana]] y Dakota d'o Sud en Estaus Unius.

== Elenco ==


== Se veiga tamién ==
* [[Cine en 2004]].
* [[Cintas de 2004]].

== Referencias ==


== Vinclos externos ==
*  [https://www.imdb.com/title/tt0317648/ ''Hidalgo''] en [[Internet Movie Database]].
*  [https://www.allmovie.com/movie/v285693 ''Hidalgo''] en [[AllMovie]].
*  [https://catalog.afi.com/Catalog/moviedetails/63099 ''Hidalgo''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=hidalgo.htm *Hidalgo*] en [[Box Office Mojo]].
*  [https://www.rottentomatoes.com/m/hidalgo *Hidalgo*] en [[Rotten Tomatoes]].
*  [https://www.filmaffinity.com/en/film776351.html *Hidalgo*] en [[FilmAffinity]].
*  [https://www.allocine.fr/film/fichefilm_gen_cfilm=42152.html *Hidalgo*] en [[Allociné]].
*  [https://www.metacritic.com/movie/hidalgo *Hidalgo*] en [[Metacritic]].
*  [https://www.netflix.com/title/60033318 *Hidalgo''] en Netflix.
Cine erotico

O **cine erotico** ye un chenero cinematografico a on la caracteristica principal d'a cinta que en fa parte ye de prebar de despertar o deseyo sexual en o espectador a traviés d'o erotismo, con a presentación en a pantalla de escenas sucherents de sensualidat. Muga con o cine pornografico, estando la diferencia principal con iste atro chenero en que en o cine erotico las escenas de sexo no gosan estar explicitas, encara que la muga entre istos dos cheneros ha cambiau con o tiempo, de modo que escenas que hue son clarament consideradas como eroticas en os primers tiempos d'o cine hesen estau consideradas como propias d'a pornografía.

## Cintas destacadas d'o chenero

A selección de cintas d'ista lista s'ha feito a partir de belas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man belas cintas destacadas de cines de países menors.

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

## Referencias
Fulmarus glacialis

O **fulmar** u **palomo marino** ( (Linnaeus, 1761)) ye una especie d'au d'a orden d'os *[[Procellariiformes]]* y familia *[[Procellariidae]]* que se troba prencipalment en as rechions subarcticas d'os oceanos Atlantico Norte y Pacifico Norte.

## Subspecies
**F. g. glacialis* (Linnaeus, 1761).
**F. g. auduboni* (Bonaparte, 1857).
**F. g. rodgersii* (Cassin, 1862).
 
## Referencias

## Vinclos externos
Coming to America

***Coming to America*** (títol orichinal en anglés, en aragonés ***Venir en America***, estrenada en Aragón con o títol en castellano de ***El príncipe de Zamunda***, en aragonés ***O prencipe de Zamunda***) ye una cinta de cine estausunidense de cine de comedia romantica de l'anyo 1988 dirichida por John Landis seguntes un guión orichinal de David Sheffield y Barry W. Blaustein (basau en una historia d'Eddie Murphy), con una dirección de fotografía de Woody Omens, una banda sonora orichinal de Nile Rodgers y una producción cinematografica de George Folsey Jr. y Robert D. Wachs ta la productora cinematografica *[[Eddie Murphy Productions]]*. L'elenco d'a cinta ye formau, en os suyos papels principals, por Eddie Murphy, Arsenio Hall, James Earl Jones, John Amos, Madge Sinclair y Shari Headley.

*Coming to America* conta la historia d'un prencipe hereu de Zamunda (un exotico país en Africa) qui, encara que vive textualment como un rei, no quiere trobar-se casau con una muller con qui no exista amor y decide marchar enta los Estaus Unius, a la ciudat de Nueva York, ta trobar a la muller perfecta y casar-se con ella. En iste viache, que se fa con permiso de su pai o rei porque iste creye que en tornar se fará la suya voda con a candidata que li ha esleyiu ta esposa, tiene un companyero d'aventuras, un choven d'a suya mesma edat a qui lo rei li ha encargau de cosirar-lo. A cinta s'ambienta asinas en epoca actual d'a cinta (1988) en a ciudat de Nueva York y en un país imachinario en Africa y se filmó en Los Angeles y belatro puesto de California, amás d'en a ciudat de Nueva York. Recibió belos premios y nominacions, en destacando dos nominacions a la 61<sup>ena</sup> edición d'os Premios Oscar (Disenyo de Vestuario y Maquillache).

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''Coming to America'' en Internet Movie Database.
*  ''Coming to America'' en FilmAffinity.
*  ''Coming to America'' en Allociné.
*  ''Coming to America'' en Rotten Tomatoes.
*  ''Coming to America'' en Box Office Mojo.
*  ''Coming to America'' en AllMovie.
*  ''Coming to America'' en Metacritic.
*  ''Coming to America'' en l**[[American Film Institute Catalog]]'' de l**American Film Institute*.
*  [https://www.netflix.com/title/391018 *Coming to America''] en Netflix.
The Last Hunt

***The Last Hunt*** (títol orichinal en anglés, en aragonés ***A zaguer cacera***, estrenada en Aragón con o suyo títol traduciu enta lo castellano de ***La última caza***) ye una cinta de cine estausunidense de cine de western de l'anyo 1956 dirichida por Richard Brooks seguntes un guión adaptau por él mesmo d'una novela Milton Lott, con una banda sonora orichinal de Daniele Amfitheatrof, una dirección de fotografía de Russell Harlan y una producción cinematografica de Dore Schary ta la productoira cinematografica *[[Metro-Goldwyn-Mayer]]* y un elenco formau, en os suyos papels principals, por os actors Robert Taylor, Stewart Granger, Lloyd Nolan, Debra Paget, Russ Tamblyn, Constance Ford, Joe DeSantis y Ainslie Pryor.

*The Last Hunt* s'ambienta en l'anyo 1883 cuan dos antigos companyers d'armas de chunen ta cazar bisonts, encara que las suyas respectivas maneras de ser son bien diferents y ixo comportará problemas cuan troban un bisont albino con la caza d'o cual cristalizan as suyas visions diferents d'o mundo, d'a caza y d'os amerindios, y que tienen o suyo reflexo en una muller india a qui un d'ells ha capturau. Se rodó en escenarios naturals de Dakota d'o Sud, incluyiendo-ie o Badlands National Park y o Custer State Park.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''The Last Hunt'' en Internet Movie Database.
*  ''The Last Hunt'' en FilmAffinity.
*  ''The Last Hunt'' en Allociné.
*  ''The Last Hunt'' en Rotten Tomatoes.
*  ''The Last Hunt'' en Letterboxd.
*  ''The Last Hunt'' en l**[[American Film Institute Catalog]]'' de l**American Film Institute*.
*  [https://www.allmovie.com/movie/v98727 *The Last Hunt''] en AllMovie.
Bitka na Neretvi

***Bitka na Neretvi*** (títol orichinal en serbocroata, en aragonés ***A batalla d'a Neretva***, estrenada en Aragón con o suyo títol traduciu enta lo castellano como ***La batalla del Neretva***) ye una cinta de cine belico epico de l'anyo 1969 coproducida entre lo cine yugoslavo, lo cine alemán, o cine italiano y lo cine estausunidense. Dirichida por Veljko Bulajić, con una dirección de fotografía de Tomislav Pinter, una banda sonora orichinal de Vladimir Kraus-Rajteric y Bernard Herrmann y una producción cinematografica al cudiau de Steve Previn ta las productoras *[[Bosna Film]]*, *[[Jadran Film]]*, *[[Kinema Sarajevo]]*, *[[Radna Zajednica Filma]]*, *[[Igor Film]]*, *[[Eichberg-Film]]* y *[[Commonwealth United Entertainment]]*, en l'elenco d'a cinta participan mesmo actors d'o cine yugoslavo d'ixas envueltas que actors internacionals, en destacando en os suyos papels principals Yul Brynner, Sergei Bondarchuk, Curd Jürgens, Sylva Koscina, Hardy Krüger, Franco Nero, Orson Welles, Bata Živojinović, Boris Dvornik, Anthony Dawson u Renato Rossini.

A cinta s'ambienta en a batalla d'a Neretva, escaicida mientres os primers meses de 1943 en l'actual Bosnia-Herzegovina, que alavez feba parte d'o Reino de Yugoslavia y a on combatioron os partisans yugoslavos mandaus por Josip Broz Tito contra las tropas alemanas d'o Tercer Reich y amuestra las penalidaz d'os partisanos y la suya luita epica contra l'invasor, aduyau por os ultranacionalistas serbios, os *[[chetniks]]*. Se rodó en escenarios naturals de Yugoslavia, toz els situaus en l'actual Bosnia-Herzegovina, per on trescruza lo río Neretva (mesmo mientres a filmación se destruyió un puent real de ferrocarril sobre ixe río).

A cinta s'estrenó lo 7 d'octubre de 1969 en Zagreb (Yugoslavia), u bien en Sarajevo, tamién en Yugoslavia, lo 29 de noviembre de 1969.

Estando una gran producción d'o cine yugoslavo, la cinta reció bels premios y nominacions, en destacando una nominación a los Premios Oscar en a suya 42<sup>ena</sup> edición (Millor Cinta en luenga no anglesa).

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Bitka na Neretvi'' en Internet Movie Database.
*  ''Bitka na Neretvi'' en FilmAffinity.
*  ''Bitka na Neretvi'' en Allociné.
*  ''Bitka na Neretvi'' en Rotten Tomatoes.
*  ''Bitka na Neretvi'' en Letterboxd.
*  ''Bitka na Neretvi'' en AllMovie.
*  ''Bitka na Neretvi'' en l**[[American Film Institute Catalog]]'' de l**American Film Institute''.
The Proud Rebel

***The Proud Rebel*** (títol orichinal en anglés, en aragonés ***O rebel argüelloso***, estrenada en Aragón con o títol traduciu enta lo castellano como ***El rebelde orgulloso***) ye una cinta de cine estausunidense de cine de western de l'anyo 1958 dirichida por Michael Curtiz seguntes un guión adaptau por Joseph Petracca y Lillie Hayward basau en *Journal of Linnett Moore*, una historia de 1947 incluyida en *The Country Gentleman*, de James Edward Grant. La suya banda sonora orichinal ye de Jerome Moross, la suya dirección de fotografía de Ted D. McCord y la producción cinematografica ye al cudiau d'o productor cinematografico Samuel Goldwyn Jr. ta la productora cinematografica *[[Formosa Productions]]*. L'elenco d'a cinta ye formau en os suyos papels principals por os actors Alan Ladd, Olivia de Havilland, Dean Jagger, David Ladd, Cecil Kellaway, James Westerfield, Dean Stanton, Thomas Pittman, Henry Hull, Eli Mintz y John Carradine.

Ye una cinta ambientada en os anyos posteriors a rematar a Guerra Civil d'os Estaus Unius a finals d'os anyos 1860 en bel lugarón d'Illinois y se rodó en Cedar City, en Utah. Conta la historia d'un veterano de l'exercito confederau mientres a guerra que en tornar en casa descubre que su muller ha falleixiu en l'incendio d'a suya casa y que su fillo ye dende alavez incapable de pronunciar ni una palabra y cuan li dicen que en o norte i vive un medico que lo puet curar marcha en a suya busca. En plegar en Illinois se troba en problemas y se veye obligau a estar-se-ie.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
*  ''The Proud Rebel'' en Internet Movie Database.
*  ''The Proud Rebel'' en AllMovie.
*  ''The Proud Rebel'' en l**[[American Film Institute Catalog]]'' de l**American Film Institute*.
*  [https://www.filmaffinity.com/es/film859871.html *The Proud Rebel''] en FilmAffinity.
North West Frontier

***North West Frontier*** (títol orichinal en anglés, en aragonés ***A muga nord-ueste***, estrenada en Aragón con o títol en castellano de ***La India en llamas***, en aragonés ***La india en flamas***) ye una cinta de cine britanico de l'anyo 1959 de cine d'aventuras belicas dirichida por J. Lee Thompson seguntes un guión adaptau por Robin Estridge y Frank S. Nugent basau en una historia de Patrick Ford y Will Price, con una dirección de fotografía de Geoffrey Unsworth, una banda sonora orichinal de Mischa Spoliansky, una producción cinematografica d'o productor Marcel Hellman ta la productora cinematografica *[[Rank Organisation Film Productions]]* y con un elenco formau en os suyos papels principals por os actors Kenneth More, Lauren Bacall, Herbert Lom, Wilfrid Hyde-White, I. S. Johar, Ursula Jeans, Eugene Deckers, Ian Hunter y Jack Gwillim.

*North West Frontier* s'ambienta en l'anyo 1905 en os territorios situaus a lo nord-ueste d'o Raj Britanico, en as actuals India y Pakistán, y conta la historia d'un militar de l'exercito britanico que se troba como guardián d'o fillo d'un rachá de relichión musulmana a qui han asasinau os rebels y que ha de levar-lo dica un puesto seguro en emplegando lo ferrocarril con una viella maquina de vapor y estando perseguiu por os rebels, en un tren cuasi sin protección. Se rodó en escenarios d'Anglaterra y Espanya, en ista zaguera en localidaz d'a provincia de Granada (Granada, Guadix y Iznalloz, y en Almería en a provincia d'Almería. A cinta estió un fracaso en taquilla, encara que en a 13<sup>ena</sup> edición d'os Premios BAFTA estió nominada a lo Premio BAFTA a la Millor Cinta Britanica, a lo Premio BAFTA a la Millor Cinta y a lo Premio BAFTA a lo Millor Guión.

## Elenco

## Se veiga tamién
* Cine en 1959.
* Cintas de 1959.

## Referencias

## Vinclos externos
*  ''North West Frontier'' en Internet Movie Database.
*  ''North West Frontier'' en Screenonline d'o *[[British Film Institute]]*.
*  ''North West Frontier'' en FilmAffinity.
*  ''North West Frontier'' en Allociné.
*  ''North West Frontier'' en Rotten Tomatoes.
*  ''North West Frontier'' en Letterboxd.
*  ''North West Frontier'' en AllMovie.
Volodymyr Zelensky

**Volodymyr Zelensky**, naixiu de Krivói Rog, Republica Socialista Sovietica de Ucraína, Unión Sovietica o 29 de setiembre de 1961, ye un politico, actor, director y productor de cine y televisión ucrainés que ye 6eno President d'Ucraína dende o 20 de mayo de 2019.

## Vinclos externos
Cine d'espionache

O **cine d'espionache** ye un chenero cinematografico que poseye como caracteristica principal la d'amostrar en a pantalla como elemento basico d'a cinta o espionache u las actividaz d'os servicios secretos d'un estau, ya sía presentada con verosimilitut u amostrando caracteristicas fantasiosas, y lo protagonnista d'a cinta a ormino ye un espía. Gosa presentar elementos amanaus a d'atros cheneros, como lo cine d'aventuras, o cine belico, lo cine d'intriga u mesmo lo cine negro, lo cine policiaco u lo cine politico.

## Cintas destacadas d'o chenero

A selección de cintas d'ista lista s'ha feito a partir de belas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man belas cintas destacadas de cines de países menors.

### Anyos 1910

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

### Anyos 2000

## Referencias
Lepus timidus

A **llebre montanyesa** ( (Linnaeus, 1758)) ye una especie de mamifero d'a orden d'os Lagomorpha y familia Leporidae que ye adaptada en gran medida a los habitats polars y montanyosos.

 
## Notas


## Referencias

## Vinclos externos
The Outriders

***The Outriders*** (títol orichinal en anglés, en aragonés ***Os escoltas***, estrenada en Aragón con o títol en castellano de ***Jinetes rebeldes***, en aragonés ***Chinetes rebels***) ye una cinta de cine estausunidense de cine de western de l'anyo 1950 dirichida por Roy Rowland seguntes un guión adaptau por Irving Ravetch basau en una historia d'él mesmo, con una banda sonora orichinal d'André Previn, una dirección de fotografía de Charles Schoenbaum y una producción cinematografica de Richard Goldstone ta la productora cinematografica *[[Metro-Goldwyn-Mayer]]*. L'elenco d'a cinta se composa, en os suyos papels principals, d'os actors Joel McCrea, Arlene Dahl, Barry Sullivan, Claude Jarman, Jr., James Whitmore, Ramon Novarro, Jeff Corey, Ted de Corsia y Martin Garralaga.

A cinta conta la historia de tres soldaus de l'exercito confederau presoners de l'exercito estausunidense mientres a Guerra Civil d'os Estaus Unius que consiguen fuyir y dimpués de trobar a un guerrillero sudista iste los manda que s'incorporen a una caravana que marcha enta l'este en custodiando un cargamento d'oro con a finalidat d'apoderar-se d'o cargamento, valorau en un millón de dólars. Ambientada en 1865 en Nuevo Mexico y Missouri, *The Outriders* se filmó en a localidat de Kanab, en Utah.

## Elenco

## Se veiga tamién
* Cine en 1950.
* Cintas de 1950.

## Referencias

## Vinclos externos
*  ''The Outriders'' en Internet Movie Database.
*  ''The Outriders'' en FilmAffinity.
*  ''The Outriders'' en Allociné.
*  ''The Outriders'' en l**[[American Film Institute Catalog]]'' de l**American Film Institute*.
*  [https://www.allmovie.com/movie/v105285 *The Outriders*] en [[AllMovie]].
*  [https://www.bfi.org.uk/films-tv-people/4ce2b6b26cd1f *The Outriders*] en [[Screenonline]] d'o *British Film Institute*.
*  [https://www.rottentomatoes.com/m/the_outriders *The Outriders''] en Rotten Tomatoes.
Speed (cinta de 1994)

:*Iste articlo ye sobre una cinta estausunidense de cine d'acción de l'anyo 1994; ta atros usos, se veiga *'Speed***.

***Speed*** (títol orichinal en [[Idioma anglés|anglés]], en [[Idioma aragonés|aragonés]] ***Velocidat***, estrenada en [[Aragón]] con o títol en [[Idioma castellano|castellano]] de ***Speed. Máxima potencia***, en aragonés ***Speed. Maxima potencia**') ye una cinta de cine estausunidense de cine d'acción y d'intriga de l'anyo 1994 dirichida por Jan de Bont seguntes un guión orichinal de Graham Yost, con una dirección de fotografía d'Andrzej Bartkowiak, una banda sonora orichinal de Mark Mancina y una producción cinematografica de Mark Gordon ta la suya productora cinematografica *[[Mark Gordon Company]]*. L'elenco d'actors principals d'a cinta ye composau por Keanu Reeves, Dennis Hopper, Sandra Bullock, Joe Morton, Jeff Daniels, Alan Ruck, Glenn Plummer, Beth Grant, Hawthorne James y Carlos Carrasco.

*Speed* s'ambienta en epoca actual d'a cinta (1994) en a ciudat de Los Angeles, en California, y conta la historia d'un policía y una choven que se conixen por casualidat cuan un terrorista coloca una bomba en un autobús urbano que fará explosión si no li pagan 3,7 millons de dólars u si l'autobús baixa d'a velocidat de 50 millas/hora. A cinta se rodó en locacions de California y recibió cuantos premios y nominacions, en destacando dos Premios Oscar y una nominación en a 67<sup>ena</sup> edición d'os premios y dos Premios BAFTA y una nominación en a 48<sup>ena</sup> edición d'istos premios.

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos
*  ''Speed'' en Internet Movie Database.
*  ''Speed'' en AllMovie.
*  ''Speed'' en Box Office Mojo.
*  ''Speed'' en FilmAffinity.
*  ''Speed'' en Allociné.
*  ''Speed'' en Rotten Tomatoes.
*  ''Speed'' en Metacritic.
Vocal semiubierta anterior no arredondiada

A **vocal semiubierta anterior no arredondiada** ye un soniu vocalico emplegau en bellas luengas parladas. O suyo simbolo en l'Alfabeto Fonetico Internacional ye , y o suyo simbolo X-SAMPA correspondient ye E.

## Caracteristicas
* A suya ubertura ye entre cuasi ubierta y intermeya, mas ubierta que e, lo que significa que a luenga se sitúa a meyas entre una vocal ubierta y una vocal meya.
* A suya localización ye anterior, lo que significa que a luenga se sitúa lo mas abant posible en a boca sin creyar una constricción que se pueda calificar como consonant.
* No ye arredondiada, lo que significa que os labios no s'abocinan.

## Presencia
### En aragonés
En benasqués y atras parlas orientals existe iste fonema y se representa con o grafema : *f*'e**r'' ([fɛɾ]), ''p**e**u'' ([pɛw]), ''f**e**rri'' ([’fɛri]), ''hib**e**rt'' ([i’βɛɾt]), ''ll**e*'ra* ([’ʎɛɾa]).

### Eixemplos en diferents luengas

## Referencias
Cine experimental

O **cine experimental** ye un chenero cinematografico que nomás puet definir-se que negativament, en explicando ixo que pretende no estar. Se tracta d'un chenero que en primeras no pretende contar una historia (una caracteristica que en primeras se puet considerar como basica d'o cine), pretende no estar representativo en o sentiu de refusar a ficción naturalista, y finalment pretende no estar un espectaclo de masas. Gosa confundir-se con o cine d'autor y de feito a sobén as cintas experimentals tamién son cintas d'autor.

## Cintas destacadas d'o chenero

A selección de cintas d'ista lista s'ha feito a partir de belas listas u recopilacions en libros y atras publicacions de criticos cinematograficos, en adhibindo-ie d'una man cintas destacadas d'os zaguers anyos y d'atra man belas cintas destacadas de cines de países menors.

### Anyos 1920

### Anyos 1930

### Anyos 1940

### Anyos 1950

### Anyos 1960

### Anyos 1970

### Anyos 1980

### Anyos 1990

## Referencias
Vocal ubierta central no arredondiada

A **vocal ubierta central no arredondiada** ye un tipo de soniu vocalico emplegau en bellas luengas parladas. L'Alfabeto Fonetico Internacional no tien un simbolo especial pa la vocal ubierta central no arredondiada (entre  y ). Puet denotar-se con precisión fendo servir bel diacritico central de l'AFI, ya siga o  u diacritico retraito, u bien . Muitos sinologos emplegan o simbolo no oficial  (chicota mayuscla  alternativament).

Tot y con ixo, en a practica ye muit común emplegar , o simbolo oficial pa una vocal ubierta ''anterior'' no arredondiada, pa transcribir una vocal ubierta *central* no arredondiada, y usar , oficialment una vocal ''cuasi ubierta'' anterior no arredondiada, pa representar una vocal *ubierta* anterior no arredondiada en cuentas de . Ista ye a practica normal, por eixemplo, en o estudio historico de l'idioma anglés. Pa mas información, se veiga vocal ubierta anterior no arredondiada.

Manimenos, s'ha argumentau que a supuesta distinción entre una vocal ubierta frontal y central se basa en teorías foneticas obsoletas, y que a vocal cardinal  ye a unica vocal ubierta, mientras que , igual que , ye una vocal cuasi ubierta.

## Caracteristicas
* Ye una vocal ubierta, lo que significa que a luenga ye situada tan luent como ye posible d'o paladar.
* A suya localización vocalica ye central, lo que significa que a luenga se sitúa lo mas abant posible en a boca sin creyar una constricción que se pueda calificar como consonant.
* No ye arredondiada, lo que significa que no se fan sobresalir os labios pa exercer fricción en a suya pronunciación.

## Presencia
### En aragonés
En aragonés se representa en todas as suyas realizacions contextuals con o grafema , como por eixemplo en *agora* ([a’ɣora]).

### Eixemplos en diferents luengas

## Referencias